text: 21-årig død af sine kvæstelser
  03 januar 2010 kl. 18.01
  En 21-årig mand er død af sine kvæstelser, efter at en bil med to unge i høj fart fløj af motorvejen nord for Horsens og endte på en mark.
  En voldsom soloulykke på motorvej E45 nord for Horsens tidligt søndag morgen blev skæbnesvanger for en 21-årig mand fra Århus.
  
  Ifølge Sydøstjyllands Politi døde manden eftermiddag af sine kvæstelser.
  
  Ifølge politiets foreløbige oplysninger kørte to unge mænd tilsyneladende i høj fart af motorvejen i en BMW og endte fastklemte i bilvraget på en mark. Årsagen til den voldsomme ulykke, der skete kvart i seks søndag morgen, er endnu ikke fastlagt.
  
   - Det er tale om en soloulykke som følge af, at det var glat derude. Vi ved endnu ikke med sikkerhed, om de kørte for stærkt, siger vagtchefen.
  
  Den 20-årige fører af bilen "slap" med to brækkede ben. Han er fortsat indlagt.
  